**Întrebare**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Venim în astă lume

deplin încrezători,

destinul ne promite

iubire şi comori.

Învăţăm să cerem apă,

mâncare, dragoste mare,

simţim că mama şi tata

sunt fiinţe iubitoare.

Gângurim şi facem paşi,

suntem tare drăgălaşi

cercetăm jucărioare,

ne ridicăm în picioare.

Învăţăm pe rând cuvinte,

recunoaştem pe părinte,

ştim să zicem mama, tata,

de plimbare suntem gata.

Şapte ani avem nevoie

să-i intrăm lumii în voie

şi toţi suntem educaţi

de părinţi, bunici şi fraţi.

Acumulăm cunoştinţe

şi ne punem trei dorinţe:

să fim mari, să fim iubiţi,

şi să trăim fericiţi.

Adolescenţa ne-nvaţă

ce să preţuim în viaţă:

bogăţia sufletească

cu iubirea ei firească.

Muncii ziua-i dăruim,

dragostei a nopţii boare

şi în zorii dimineţii sorbim

din nectarul vieţii .

Viaţa este o-ncântare,

ne farmecă, ne vrăjeşte,

şi-n vârtej turbionar

spre adâncuri ne târăşte.

Însă, toată omenirea,

fără să vorbim de rasă,

când îmbătrâneşte moare

părăsindu-şi a ei casă.

Întrebarea ce se pune

şi răspuns încă nu are

“Cum putem rămâne tineri

şi plini de ardoare?”

Am trăit toţi odiseea

şi am dăruit urmaşi

să descopere enigma

plină de suspans.

“Tinereţe fără bătrâneţe

şi viaţă fără de moarte”

este încă doar povestea

scrisă într-o carte.